CELEX: C2006/074/11
Language: el
Date: 2006-03-25 00:00:00
Title: Υπόθεση C-15/06 Ρ: Αίτηση αναιρέσεως της Regione Siciliana, της  11ης Ιανουαρίου 2006 , κατά της αποφάσεως που εξέδωσε στις  18 Οκτωβρίου 2005  το πρώτο πενταμελές τμήμα του Πρωτοδικείου των Ευρωπαϊκών Κοινοτήτων στην υπόθεση T-60/03, Regione Siciliana κατά Επιτροπής των Ευρωπαϊκών Κοινοτήτων

25.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 74/5
            
         Αίτηση αναιρέσεως της Regione Siciliana, της 11ης Ιανουαρίου 2006, κατά της αποφάσεως που εξέδωσε στις 18 Οκτωβρίου 2005 το πρώτο πενταμελές τμήμα του Πρωτοδικείου των Ευρωπαϊκών Κοινοτήτων στην υπόθεση T-60/03, Regione Siciliana κατά Επιτροπής των Ευρωπαϊκών Κοινοτήτων
   (Υπόθεση C-15/06 Ρ)
   (2006/C 74/11)
   Γλώσσα διαδικασίας: η ιταλική
   Η Regione Siciliana, εκπροσωπούμενη από τον I. M. Braguglia, δικηγόρο, και τον G. Aiello, avvocato dello Stato, άσκησε στις 11 Ιανουαρίου 2006 ενώπιον του Δικαστηρίου των Ευρωπαϊκών Κοινοτήτων αναίρεση κατά της αποφάσεως που εξέδωσε στις 18 Οκτωβρίου 2005 το πρώτο πενταμελές τμήμα του Πρωτοδικείου των Ευρωπαϊκών Κοινοτήτων στην υπόθεση T-60/03, Regione Siciliana κατά Επιτροπής των Ευρωπαϊκών Κοινοτήτων.
   Η αναιρεσείουσα ζητεί από το Δικαστήριο:
   
               1)
            
            
               να εξαφανίσει την απόφαση του Πρωτοδικείου και, συνακόλουθα, να ακυρώσει την απόφαση της Επιτροπής C(2002) 4905, της 11ης Δεκεμβρίου 2002, σχετικά με την κατάργηση της ενισχύσεως του Ευρωπαϊκού Ταμείου Περιφερειακής Αναπτύξεως (ΕΤΠΑ) προς την Ιταλία (Περιφέρεια Σικελίας) στο πλαίσιο επενδύσεως σε έργα υποδομής, ύψους τουλάχιστον 15 εκατομμυρίων ΕCU, και σχετικά με την ανάκτηση του ποσού που προκατέβαλε η Επιτροπή στο πλαίσιο της ως άνω συνδρομής και την απαλλαγή της από την υποχρέωση καταβολής του υπολοίπου·
            
         
               2)
            
            
               να αποφανθεί συνακόλουθα επί των δικαστικών εξόδων.
            
         Λόγοι αναιρέσεως και κύρια επιχειρήματα
   Κατά την αναιρεσείουσα, με την αναιρεσιβαλλόμενη απόφαση το Πρωτοδικείο:
   
               1)
            
            
               παρέβη και εφάρμοσε εσφαλμένα τα άρθρα 18, παράγραφος 1, και 32, παράγραφος 1, του κανονισμού (ΕΟΚ) 1787/84 (1) του Συμβουλίου, της 19ης Ιουνίου 1984, για το Ευρωπαϊκό Ταμείο Περιφερειακής Ανάπτυξης, όπως τροποποιήθηκε με τον κανονισμό (ΕΟΚ) 3641/85 (2) του Συμβουλίου, της 20ής Δεκεμβρίου 1985·
            
         
               2)
            
            
               παρέβη και εφάρμοσε εσφαλμένα το άρθρο 24 του κανονισμού (ΕΟΚ) 4253/88 (3) του Συμβουλίου, της 19ης Δεκεμβρίου 1998, για τις διατάξεις εφαρμογής του κανονισμού (ΕΟΚ) 2052/88 (4), όσον αφορά τον συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφιστάμενων χρηματοδοτικών οργάνων, όπως τροποποιήθηκε με τον κανονισμό (ΕΟΚ) 2082/93 (5) του Συμβουλίου, της 20ής Ιουλίου 1984·
            
         
               3)
            
            
               αιτιολόγησε πλημμελώς την κρίση του επί καθοριστικού ζητήματος της διαφοράς.
            
         
      (1)  Καταργήθηκε.
   
      (2)  Καταργήθηκε.
   
      (3)  Καταργήθηκε.
   
      (4)  Καταργήθηκε.
   
      (5)  ΕΕ L 193 της 31.07.1993, σ. 20